cyanic-selkie/wikianc huggingface dataset:
ปฏิบัติการราชนาวิกโยธิน
ปฏิบัติการราชนาวิกโยธิน เป็นปฏิบัติการทางทหารในเดือนพฤษภาคม ค.ศ. 1940 ในช่วงสงครามโลกครั้งที่สอง ในยุทธการที่ฝรั่งเศส(10 พฤษภาคม-25 มิถุนายน ค.ศ. 1940) ทุ่นระเบิดใต้น้ำลึกได้ถูกปล่อยให้ไหลไปตามแม่น้ำจากฝรั่งเศสเข้าสู่เยอรมนี เพื่อทำลายสะพาน เรือ และการขนส่งทางน้ำอื่นๆ ภายหลังจากการเลื่อนออกไปหลายครั้งที่ยืนยันโดยรัฐบาลฝรั่งเศส ด้วยความเกรงกลัวการตอบโต้ของเยอรมัน ปฏิบัติการครั้งนี้ได้เริ่มขึ้นเมื่อวันที่ 10 พฤษภาคม ค.ศ. 1940 เมื่อเยอรมันเข้ารุกรานทางตะวันตกได้เริ่มขึ้น ทุ่นระเบิดได้ก่อให้เกิดความเสียหายและความล่าช้าในการจราจรแม่น้ำบนแม่น้ำไรน์ของเยอรมัน จากคาร์ลสรูเออและโคเบลนซ์ และสะพานที่เสียหายและอุปสรรคในการป้องกัน ส่วนหนึ่งของแผนการเป็นแผนของกองทัพอากาศหลวง(RAF) เครื่องบินทิ้งระเบิดจะทิ้งทุ่นระเบิดลงไปในแม่น้ำและคลองในคืนแสงจันทร์ แต่ครั้งนี้แทบยังไม่ได้เริ่มต้นเมื่อการทัพได้สิ้นสุดลง ด้วยความสำเร็จของแผนการได้ตกเป็นโมฆะโดยความปราชัยของฝ่ายสัมพันธมิตรและการสงบศึกระหว่างฝรั่งเศส-เยอรมัน เมื่อวันที่ 22 มิถุนายน ค.ศ. 1940
ภาษาสันสกฤต
ภาษาสันสกฤต (มาจากคำว่า संस्कृत-, สํสฺกฺฤต-, แปลงเป็นคำนาม: संस्कृतम्, สํสฺกฺฤตมฺ)  เป็นภาษาคลาสสิกในเอเชียใต้ที่อยู่ในสาขาอินโด-อารยันของตระกูลภาษาอินโด-ยูโรเปียน   ภาษานี้เกิดขึ้นในเอเชียใต้หลังจากที่ภาษารุ่นก่อนหน้าได้แพร่กระจายไปที่นั่นจากทางตะวันตกเฉียงเหนือในยุคสัมฤทธิ์ตอนปลาย  ภาษาสันสกฤตเป็นภาษาศักดิ์สิทธิ์ในศาสนาฮินดู ภาษาของปรัชญาฮินดูคลาสสิก และภาษาของวรรณกรรมศาสนาพุทธและศาสนาเชนในอดีต นอกจากนี้ยังเป็นภาษากลางภาษาหนึ่งในเอเชียใต้สมัยโบราณถึงสมัยกลาง และในช่วงการเผยแผ่วัฒนธรรมฮินดูกับพุทธไปยังเอเชียตะวันออกเฉียงใต้ เอเชียตะวันออก และเอเชียกลางในสมัยกลางตอนต้น ได้กลายเป็นภาษาทางศาสนาและวัฒนธรรมชั้นสูง และภาษาของผู้ทรงอำนาจทางการเมืองในบางภูมิภาค ด้วยเหตุนี้ ภาษาสันสกฤตจึงมีอิทธิพลอย่างยาวนานต่อภาษาในเอเชียใต้ เอเชียตะวันออกเฉียงใต้ และเอเชียตะวันออก โดยเฉพาะอย่างยิ่งในวงศัพท์ทางการและวงศัพท์วิชาการของภาษาเหล่านั้น
88
88 (แปดสิบแปด) เป็นจำนวนธรรมชาติที่อยู่ถัดจาก 87 (แปดสิบเจ็ด) และอยู่ก่อนหน้า 89 (แปดสิบเก้า)
ภาษาสันสกฤต
โดยทั่วไป สันสกฤต สื่อความหมายถึงวิธภาษาอินโด-อารยันเก่าหลายวิธภาษา วิธภาษาที่เก่าแก่ที่สุดในกลุ่มนี้คือภาษาพระเวทในคัมภีร์ ฤคเวท ซึ่งประกอบด้วยบทสวด 1,028 บทที่แต่งขึ้นในช่วงระหว่าง 1,500 ถึง 1,200 ปีก่อนคริสต์ศักราชโดยชนเผ่าอินโด-อารยันที่ย้ายถิ่นจากบริเวณที่เป็นอัฟกานิสถานในปัจจุบันไปทางตะวันออก ผ่านตอนเหนือของปากีสถาน แล้วเข้าสู่ตอนเหนือของอินเดีย  ภาษาพระเวทมีปฏิสัมพันธ์กับภาษาโบราณที่ปรากฏอยู่ก่อนแล้วในอนุทวีป โดยรับชื่อเรียกพืชและสัตว์ที่ค้นพบใหม่เข้ามาใช้ในภาษา นอกจากนี้ ภาษากลุ่มดราวิเดียนโบราณยังมีอิทธิพลต่อระบบสัทวิทยาและวากยสัมพันธ์ภาษาสันสกฤตด้วย สันสกฤต ในนิยามอย่างแคบอาจหมายถึงภาษาสันสกฤตแบบแผน ซึ่งเป็นรูปแบบไวยากรณ์ที่ผ่านการขัดเกลาและปรับเป็นมาตรฐานในช่วงกลางสหัสวรรษที่ 1 ก่อนคริสต์ศักราช และได้รับการจัดประมวลใน อัษฏาธยายี ตำราไวยากรณ์โบราณที่มีความครอบคลุมมากที่สุด กาลิทาส นักเขียนบทละครผู้ยิ่งใหญ่ แต่งผลงานเป็นภาษาสันสกฤตแบบแผน และรากฐานของเลขคณิตสมัยใหม่ได้รับการอธิบายครั้งแรกเป็นภาษาสันสกฤตแบบแผน อย่างไรก็ตาม มหากาพย์ภาษาสันสกฤตที่สำคัญอย่าง มหาภารตะ และ รามายณะ นั้นได้รับการแต่งขึ้นโดยใช้ทำเนียบภาษามุขปาฐะที่เรียกว่าภาษาสันสกฤตมหากาพย์ ซึ่งใช้กันในตอนเหนือของอินเดียระหว่าง 400 ปีก่อนคริสต์ศักราชถึง ค.ศ. 300 และร่วมสมัยกับภาษาสันสกฤตแบบแผน ในหลายศตวรรษถัดมา ภาษาสันสกฤตได้กลายเป็นภาษาที่ผูกติดกับประเพณี ไม่ได้รับการเรียนรู้เป็นภาษาแม่ และหยุดพัฒนาในฐานะภาษาที่ยังมีชีวิตไปในที่สุด ทั้งนี้ ไม่พบหลักฐานว่าภาษาสันสกฤตมีตัวอักษรเป็นของตนเอง โดยตั้งแต่ช่วงเปลี่ยนคริสต์สหัสวรรษที่ 1 มีการเขียนภาษานี้โดยใช้อักษรต่าง ๆ ในตระกูลพราหมี และในสมัยใหม่ ส่วนใหญ่เขียนโดยใช้อักษรเทวนาครี
ซิมโฟนีหมายเลข 25 (โมทซาร์ท)
ซิมโฟนีหมายเลข 25 ในบันไดเสียง จี ไมเนอร์ (Symphony No. 25 in G minor, K. 183/173dB) ผลงานประพันธ์ของว็อล์ฟกัง อมาเดอุส โมทซาร์ท ในเดือนตุลาคม ค.ศ. 1773 สันนิษฐานว่าโมทซาร์ทเขียนซิมโฟนีบทนี้เสร็จในวันที่ 5 ตุลาคม เพียงสองวันหลังจากประพันธ์ซิมโฟนีหมายเลข 24 เสร็จ โดยได้รับอิทธิพลมาจากซิมโฟนีหมายเลข 39 ของโยเซ็ฟ ไฮเดิน
ภาษาสันสกฤต
ประวัติ
ในภาษาสันสกฤต คำคุณศัพท์ สํสฺกฺฤต- (संस्कृत-) เป็นคำประสมที่ประกอบด้วย สํ ('พร้อม, ดี, สมบูรณ์แล้ว') และ สฺกฺฤต- ('ทำแล้ว, สร้างแล้ว, งาน') หมายถึงงานที่ "เตรียมไว้อย่างดี, บริสุทธิ์และสมบูรณ์, ขัดเกลา, ศักดิ์สิทธิ์"  ตามไบเดอร์แมน (Biderman) ซึ่งเป็นภาษาของชนชั้นพราหมณ์ ตรงข้ามกับภาษาพูดของชาวบ้านทั่วไปที่เรียกว่าปรากฤต ภาษาสันสกฤตมีพัฒนาการในหลายยุคสมัย โดยมีหลักฐานเก่าแก่ที่สุด คือภาษาที่ปรากฏในคัมภีร์ฤคเวท (เมื่อราว 1,200 ปีก่อนคริสตกาล) อันเป็นบทสวดสรรเสริญพระเจ้าในลัทธิพราหมณ์ในยุคต้น ๆ อย่างไรก็ตาม ในการจำแนกภาษาสันสกฤตโดยละเอียด นักวิชาการอาจถือว่าภาษาในคัมภีร์ฤคเวทเป็นภาษาหนึ่งที่ต่างจากภาษาสันสกฤตแบบแผน (Classical language) และเรียกว่า ภาษาพระเวท (Vedic language) ภาษาพระเวทดั้งเดิมยังมิได้มีการวางกฎเกณฑ์ให้เป็นระเบียบรัดกุมและสละสลวย และมีหลักทางไวยากรณ์อย่างกว้าง ๆ ปรากฏอยู่ในบทสวดในคัมภีร์พระเวทของศาสนาฮินดู เนื้อหาคือบทสวดสรรเสริญเทพเจ้า เอกลักษณ์ที่ปรากฏอยู่เฉพาะในภาษาพระเวทคือระดับเสียง (accent) ซึ่งกำหนดไว้อย่างเคร่งครัด และถือเป็นสิ่งสำคัญของการสวดพระเวทเพื่อให้สัมฤทธิผล
ภาษาสันสกฤตมีวิวัฒนาการมาจากภาษาชนเผ่าอารยัน หรืออินโดยูโรเปียน (Indo-European) บรรพบุรุษของพวกอินโด-อารยัน ตั้งรกรากอยู่เหนือเอเซียตะวันออก (ตอนกลางของทวีปเอเชีย - Central Asia) โดยไม่มีที่อยู่เป็นหลักแหล่ง กลุ่มอารยันต้องเร่ร่อนทำมาหากินเหมือนกันชนเผ่าอื่น ๆ ในจุดนี้เองที่ทำให้เกิดการแยกย้ายถิ่นฐาน การเกิดประเพณี และภาษาที่แตกต่างกันออกไป ชนเผ่าอารยันได้แยกตัวกันออกไปเป็น 3 กลุ่มใหญ่ กลุ่มที่ 1 แยกไปทางตะวันตกเข้าสู่ทวีปยุโรป กลุ่มที่ 2 ลงมาทางตะวันออกเฉียงใต้ อนุมานได้ว่าน่าจะเป็นชนชาติอิหร่านในเปอร์เซีย และกลุ่มที่ 3 เป็นกลุ่มที่สำคัญที่สุด กลุ่มนี้แยกลงมาทางใต้ตามลุ่มแม่น้ำสินธุ (Indus) ชาวอารยันกลุ่มนี้เมื่อรุกเข้าในแถบลุ่มแม่น้ำสินธุแล้ว ก็ได้ไปพบกับชนพื้นเมืองที่เรียกว่า ดราวิเดียน (Dravidian) และเกิดการผสมผสานทางวัฒนธรรมและภาษา โดยชนเผ่าอารยันได้นำภาษาพระเวทยุคโบราณเข้าสู่อินเดียพร้อม ๆ กับความเชื่อทางศาสนา ซึ่งในยุคต่อมาได้เกิดตำราไวยากรณ์ภาษาสันสกฤตคือ อษฺฏาธฺยายี (अष्टाध्यायी "ไวยากรณ์ 8 บท") ของปาณินิ เชื่อกันว่ารจนาขึ้นในช่วงพุทธกาล ปาณินิเห็นว่าภาษาสันสกฤตแบบพระเวทนั้นมีภาษาถิ่นปนเข้ามามากพอสมควรแล้ว หากไม่เขียนไวยากรณ์ที่เป็นระเบียบแบบแผนไว้ ภาษาสันสกฤตแบบพระเวทที่เคยใช้มาตั้งแต่ยุคพระเวทจะคละกับภาษาท้องถิ่นต่าง ๆ ทำให้การประกอบพิธีกรรมไม่มีความศักดิ์สิทธิ์ ดังนั้น จึงแต่งอัษฏาธยายีขึ้น ความจริงตำราแบบแผนไวยากรณ์ก่อนหน้าปาณินิได้มีอยู่ก่อนแล้ว แต่เมื่อเกิดอัษฏาธยายีตำราเหล่านั้นก็ได้หมดความนิยมลงและสูญไปในที่สุด ผลของไวยากรณ์ปาณินิก็คือภาษาเกิดการจำกัดกรอบมากเกินไป ทำให้ภาษาไม่พัฒนา ในที่สุด ภาษาสันสกฤตแบบปาณินิ หรือภาษาสันสกฤตแบบฉบับ จึงกลายเป็นภาษาเขียนในวรรณกรรม ซึ่งผู้ที่สามารถจะอ่าน เขียนและแปลได้จะต้องใช้เวลามากพอสมควร
ภาษาสันสกฤตแบ่งได้เป็น 2 กลุ่มกว้าง ๆ ได้แก่ ภาษาสันสกฤตแบบแผน และภาษาสันสกฤตผสม
ภาษาสันสกฤตแบบแผน
เกิดขึ้นจากการวางกฎเกณฑ์ของภาษาสันสกฤตให้มีแบบแผนที่แน่นอนในสมัยต่อมา โดยนักปราชญ์ชื่อ ปาณินิตามประวัติเล่าว่าเป็นผู้เกิดในตระกูลพราหมณ์ แคว้นคันธาระราว 57 ปีก่อนพุทธปรินิพพาน บางกระแสว่าเกิดราว พ.ศ. 143 ปาณินิได้ศึกษาภาษาในคัมภีร์พระเวทจนสามารถหาหลักเกณฑ์ของภาษานั้นได้ จึงจัดรวบรวมขึ้นเป็นหมวดหมู่ เรียบเรียงเป็นตำราไวยากรณ์ขึ้น 8 บทให้ชื่อว่า อัษฏาธยายี มีสูตรเป็นกฎเกณฑ์อธิบายโครงสร้างของคำอย่างชัดเจน นักวิชาการสมัยใหม่มีความเห็นว่า วิธีการศึกษาและอธิบายภาษาของปาณินิเป็นวิธีวรรณนา คือศึกษาและอธิบายตามที่ได้สังเกตเห็นจริง มิได้เรียบเรียงขึ้นตามความเชื่อส่วนตัว มิได้เรียบเรียงขึ้นตามหลักปรัชญา คัมภีร์อัษฏาธยายีจึงได้รับการยกย่องว่าเป็นตำราไวยากรณ์เล่มแรกที่ศึกษาภาษาในแนววิทยาศาสตร์และวิเคราะห์ภาษาได้สมบูรณ์ที่สุด ความสมบูรณ์ของตำราเล่มนี้ทำให้เกิดความเชื่อในหมู่พราหมณ์ว่า ตำราไวยากรณ์สันสกฤตหรือปาณินิรจนานี้ สำเร็จได้ด้วยอำนาจพระศิวะ อย่างไรก็ตาม นักภาษาศาสตร์เชื่อว่าการวางแบบแผนอย่างเคร่งครัดของปาณินิ ถือเป็นสาเหตุหนึ่งที่ทำให้ภาษาสันสกฤตต้องกลายเป็นภาษาตายอย่างรวดเร็วก่อนเวลาอันควร เพราะทำให้สันสกฤตกลายเป็นภาษาที่ถูกจำกัดขอบเขต (a fettered language) ด้วยกฎเกณฑ์ทางไวยากรณ์ที่เคร่งครัดและสลับซับซ้อน ภาษาสันสกฤตที่ได้ร้บการปรับปรุงแก้ไขหลักเกณฑ์ให้ดีขึ้นโดยปาณินินี้เรียกอีกชื่อหนึ่งว่า "เลากิกภาษา" หมายถึงภาษาที่ใช้กับสิ่งที่เป็นไปในทางโลก
ภาษาสันสกฤตผสม
ภาษาสันสกฤตผสม (Buddhist Hybrid Sanskrit or Mixed Sanskrit) เป็นภาษาสันสกฤตที่นักวิชาการบางกลุ่มได้จัดไว้เป็นพิเศษ เนื่องจากมีความแตกต่างจากภาษาพระเวทและภาษาสันสกฤตแบบแผน (ตันติสันสกฤต) ภาษาสันสกฤตแบบผสมนี้คือภาษาที่ใช้บันทึกวรรณคดีสันสกฤตทางพระพุทธศาสนา ทั้งในนิกาย สรรวาสติวาท และ มหายาน ภาษาสันสกฤตชนิดนี้คาดว่าเกิดขึ้นในราวพุทธศตวรรษที่ 3–4 นักปราชญ์บางท่านถือว่าเกิดขึ้นร่วมสมัยกับตันติสันสกฤต คือในปลายสมัยพระเวทและต้นของยุคตันติสันสกฤต โดยปรากฏอยู่โดยส่วนมากในวรรณกรรมของพระพุทธศาสนามหายาน เช่น ลลิตวิสฺตร ลงฺกาวตารสูตฺร ปฺรชฺญาปารมิตา สทฺธรฺมปุณฺฑรีกสูตฺร และศาสตร์อันเป็นคำอธิบายหลักพุทธปรัชญาและตรรกวิทยา เช่น มธฺยมิกการิกา อภิธรฺมโกศ มหาปฺรชฺญาปารมิตาศาสฺตฺร มธฺยานฺตานุคมศาสฺตฺร เป็นต้น
ไวยากรณ์
ไวยากรณ์ของภาษาสันสกฤตมีความซับซ้อนมากกว่าหลาย ๆ ภาษา โดยเฉพาะกฎเกณฑ์การสนธิ แต่ก็นับว่ามีความสอดคล้องกับหลายภาษาในกลุ่มภาษาอินโด-ยูโรเปียน เช่น กรีกหรือละติน อย่างที่กล่าวมาข้างต้น อย่างไรก็ตาม ไวยากรณ์สันสกฤตอาจเทียบเคียงได้กับของภาษาบาลี แต่ยังมีความยุ่งยากและซับซ้อนกว่าพอสมควร
สระ
สระ 14 ตัวได้แก่ อะ อา อิ อี อุ อู เอ โอ ฤ ฤๅ ฦ ฦๅ ไอ เอา แบ่งได้เป็น 3 ขั้นคือ ขั้นปกติ ขั้นคุณ ขั้นพฤทธิ์
พยัญชนะ
พยัญชนะ 34 ตัวแบ่งเป็น 2 กลุ่มคือ พยัญชนะไทยที่เขียนลำพังโดยไม่มีสระอื่นถือว่ามีเสียงอะ ถ้ามีจุดข้างล่างถือว่าไม่มีเสียงสระ
คำนาม
ภาษาสันสกฤตเป็นภาษาที่มีการลงวิภัตติปัจจัย แจกนามได้ถึง 8 การก [แบ่งเป็นสามพจน์ (เอกพจน์, ทวิพจน์, พหูพจน์) และสามเพศ (สตรีลิงค์, ปุลลิงก์ และนปุงสกลิงก์)]
คำกริยา
สำหรับกริยา (ธาตุ) ในภาษาสันสกฤตนั้นมีความซับซ้อนยิ่งกว่าคำนาม กล่าวคือ จำแนกกริยาไว้ถึง 10 คณะ แต่ละคณะมีการเปลี่ยนรูป (เสียง) แตกต่างกันไป กริยาเหล่านี้จะแจกรูปตามประธาน 3 แบบ (ปฐมบุรุษ, มัธยมบุรุษ และอุตมบุรุษ) นอกจากนี้กริยายังต้องแจกรูปตามกาล (tense) 6 ชนิด และตามมาลา (mood) 4 ชนิด
อักษร
แม้กระทั่งในเอเชียตะวันออกเฉียงใต้ ยังมีจารึกภาษาสันสกฤตที่ใช้ อักษรปัลลวะ อักษรขอม นอกจากนี้ชาวยุโรปยังใช้อักษรโรมันเขียนภาษาสันสกฤต โดยเพิ่มเติมจุดและเครื่องหมายเล็กน้อยเท่านั้น
ซิมโฟนีหมายเลข 25 (โมทซาร์ท)
ซิมโฟนีบทนี้แบ่งออกเป็นสี่มูฟเมนต์ ได้แก่
วัดกลาง (จังหวัดกาฬสินธุ์)
วัดกลาง เป็นพระอารามหลวงชั้นตรีชนิดสามัญ ตั้งอยู่เลขที่ 47 ถนนกาฬสินธุ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ สร้างขึ้นเมื่อปี พ.ศ. 2387 ได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2480 และได้รับการสถาปนาขึ้นเป็นพระอารามหลวงชั้นตรี ชนิดสามัญเมื่อ วันที่ 31 พฤษภาคม พ.ศ. 2521 เป็นวัดสังกัดคณะสงฆ์มหานิกาย ตั้งอยู่บนพื้นที่ 7 ไร่ 2 งาน 55 ตารางวา เป็นวัดที่มีเฉพาะพื้นที่ตั้งวัดเท่านั้น ไม่มีธรณีสงฆ์ หรือ กัลปนา โดยประดิษฐานพระพุทธสัมฤทธิ์นิรโรคันตราย หรือหลวงพ่อองค์ดำ
ประวัติ
ตามทะเบียนวัดของคณะกรรมการสงฆ์อำเภอเมืองกาฬสินธุ์ จังหวัดกาฬสินธุ์ บันทึกไว้ว่า วัดกลางสร้างเมื่อ พ.ศ. 2389 แต่ไม่ปรากฏหลักฐานเกี่ยวกับผู้สร้างและเจ้าอาวาสรูปแรก วัดกลางมีความเจริญรุ่งเรืองบ้าง ตกต่ำบ้างผลัดเปลี่ยนกันตามยุคตามสมัย ครั้งถึงในสมัย พระครูกาฬสินธวาจารย์ทิสังฆปาโมกข์ (อ้ม) และพระครูกาฬสินธวาจารย์ (ติ่ง) เป็นเจ้าอาวาส ก็เจริญก้าวหน้ามาโดยลำดับ จนถึงสมัยพระธรรมวงศาจารย์ (สุข สุขโณ) เจ้าอาวาสรูปก่อน ได้จัดการพัฒนาวัดทั้งด้านวัตถุ การศึกษา  และการปฏิบัติธรรมรุดหน้ามาโดยตลอด  มีเสนาสนะสิ่งปลูกสร้างถาวรมาตรฐานและถูกต้องตามแบบศิลปะของไทย ที่สวยงามมาก  ภายในวัดสะอาดร่มรื่น  เหมาะแก่การปฏิบัติศาสนกิจ เป็นวัดตัวอย่างของบรรดาวัดทั้งหลายที่มีในเขตจังหวัดกาฬสินธุ์ มีการศึกษาทั้งคดีโลกและคดีธรรมเหมาะสมกับสมัยนิยม ได้รับการยกย่องจากประชาชนตลอดมาตั้งแต่อดีตจนถึงสมัยพระเทพปัญญาเมธี
ยศ เทพหัสดิน ณ อยุธยา
พลเอก ยศ เทพหัสดิน ณ อยุธยา เป็นอดีตรัฐมนตรีช่วยว่าการกระทรวงกลาโหม รัฐมนตรีประจำสำนักนายกรัฐมนตรี ในรัฐบาลพลเอก เกรียงศักดิ์ ชมะนันทน์ อดีตวุฒิสมาชิก และเป็นอดีตแม่ทัพภาคที่ 3
ประวัติ
ยศ เทพหัสดิน ณ อยุธยา เกิดเมื่อวันที่ 15 พฤศจิกายน พ.ศ. 2460 ในราชสกุลเทพหัสดิน เข้ารับการศึกษาชั้นประถมศึกษาที่โรงเรียนอนุบาลวัดปรินายก จากนั้นไปเรียนต่อชั้นมัธยมศึกษาที่โรงเรียนวัดราชาธิวาส และโรงเรียนราชบุรีวิทยาลัย (วิทยาลัยครูอาชีวศึกษา) จากนั้นได้ประกอบอาชีพเป็นครู แล้วจึงสอบเข้าศึกษาต่อที่โรงเรียนนายร้อยพระจุลจอมเกล้าพล.อ.ยศ สมรสกับ คุณหญิง เพลิน เทพหัสดิน ณ อยุธยา มีบุตร 4 คน คือ
การทำงาน
พล.อ. ยศ เข้ารับราชการทหารครั้งแรกในยศร้อยตรี เป็นผู้บังคับหมวดทหารราบ กองพันทหารราบที่ 19 จังหวัดนครราชสีมา เมื่อปี พ.ศ. 2483 และเจริญก้าวหน้าเรื่อยมา เคยดำรงตำแหน่งแม่ทัพภาคที่ 3 และรองผู้บัญชาการทหารบก
พล.อ. ยศ ได้รับแต่งตั้งเป็นวุฒิสมาชิก ในปี พ.ศ. 2511 และเป็นรัฐมนตรีช่วยว่าการกระทรวงกลาโหม ในรัฐบาลพล.อ. เกรียงศักดิ์ ชมะนันทน์ และได้รับแต่งตั้งเป็นรัฐมนตรีประจำสำนักนายกรัฐมนตรี ในคณะรัฐมนตรีชุดต่อมา (ครม.41)
ร่วมก่อการกบฎ
ในปี พ.ศ. 2528 พล.อ. ยศ เข้าร่วมกับนายทหารนอกประจำการคณะหนึ่ง ประกอบด้วย
ร่วมด้วยทหารประจำการอีกส่วนหนึ่ง อาทิ
เอกรัฐ ษรารุรักษ์ และพลเรือนบางส่วนซึ่งเป็นผู้นำแรงงาน อาทิ สวัสดิ์ ลูกโดด ประทิน ธำรงจ้อย โดยได้ความสนับสนุนทางการเงินจาก เอกยุทธ อัญชันบุตร พยายามยึดอำนาจการปกครองจากรัฐบาลพล.อ. เปรม ติณสูลานนท์ กบฏครั้งนี้มีขึ้นในช่วงที่นายกรัฐมนตรีเดินทางไปราชการที่ประเทศอินโดนีเซีย ส่วนพล.อ. อาทิตย์ กำลังเอก ซึ่งดำรงตำแหน่งผู้บัญชาการทหารบกในขณะนั้น อยู่ระหว่างปฏิบัติภารกิจในทวีปยุโรป ซึ่งการกระทำการครั้งนั้นถูกเรียกว่า "กบฏทหารนอกราชการ" หรือ กบฏ 9 กันยา หรือ กบฏสองพี่น้อง เป็นความพยายามรัฐประหารเมื่อวันที่ 9 กันยายน พ.ศ. 2528
ถึงแก่อนิจกรรม
พล.อ. ยศ เทพหัสดิน ณ อยุธยา ถึงแก่อนิจกรรมเมื่อวันที่ 28 ตุลาคม พ.ศ. 2540 มีพิธีพระราชทานเพลิงศพเมื่อวันที่ 7 กุมภาพันธ์ พ.ศ. 2541 ณ วัดพระศรีมหาธาตุวรมหาวิหาร
แปวต์ชึตแซ
แปวต์ชึตแซ (Pełczyce, ; Bernstein, ภาษาคาชูเบียน: Bersztén) เป็นเมืองทางตะวันตกเฉียงเหนือของประเทศโปแลนด์ ห่างจากเมืองคอชต์ชนอ 20 กิโลเมตร อยู่ในเขตจังหวัดปอมอแชซาคอดแญ มีเนื้อที่ 13.07 ตารางกิโลเมตร และในปี ค.ศ. 2006 มีประชากร 2,698 คน
พิ้งฟอง
พิ้งฟอง (เกาหลี: 핑크퐁) เป็นยี่ห้อของสื่อการเรียนรู้ของบริษัท SmartStudy ซึ่งเป็นบริษัทความบันเทิงเพื่อการศึกษาสัญชาติเกาหลีใต้ ส่วนใหญ่ทำเพลงสำหรับเด็ก ที่มีชื่อเสียงที่สุดคือ "ลูกฉลาม" ที่มียอดดูมากกว่า 10 หมื่นล้านครั้งบนยูทูบ ช่องอย่างเป็นทางการของพวกเขามีคนติดตามมากกว่า 66.2 ล้านคน ต้องขอบคุณเรื่องราวที่ใช้สีสดใส เพลงร้องตามได้ และการเต้นที่แสดงโดยหมาจิ้งจอกเฟนเนกสีชมพูที่ชื่อ "พิ้งฟอง" บริษัทนี้มีวิดิโอ เพลง เกม และแอปพลิเคชันรวมกันมากกว่า 2200 รายการ
เอ็ด ชีแรน
เอ็ดเวิร์ด คริสโตเฟอร์ "เอ็ด" ชีแรน (Edward Christopher "Ed" Sheeran) เกิดเมื่อวันที่ 17 กุมภาพันธ์ ค.ศ. 1991 เป็นนักร้อง นักแต่งเพลง และนักแสดงชาวอังกฤษ เขาเกิดในแฮลิแฟกซ์ เวสต์ยอร์กเชอร์ และเติบโตในแฟรมลิงแฮม ซัฟฟอล์ก เขาเข้าเรียนสถาบันดนตรีร่วมสมัย ในกิลฟอร์ด เซอร์รีย์ ในระดับปริญญาตรีตั้งแต่อายุ 18 ปีในฤดูใบไม้ร่วงปี ค.ศ. 2009 ในต้นปี ค.ศ. 2011 ชีแรนออกอีพีชุด นัมเบอร์ไฟฟ์คอลลาบอเรชันส์โปรเจกต์ โดยไม่มีสังกัด และกลายเป็นที่สนใจของเอลตัน จอห์น และเจมี ฟ็อกซ์ หลังจากเซ็นสัญญากับค่ายอะไซลัมเรเคิดส์ อัลบั้มแรกของเขา + (อ่านว่า "พลัส") ออกจำหน่ายในเดือนกันยายน ค.ศ. 2011 และได้รับการรับรองระดับแพลตินัม 6 ครั้งในสหราชอาณาจักร อัลบั้มมีซิงเกิล "ดิเอทีม" ทำให้เขาได้รับรางวัลไอวอร์โนเวลโลอะวอร์ด สาขาเพลงยอดเยี่ยมด้านดนตรีและเนื้อเพลง ในปี ค.ศ. 2012 ชีแรนได้รับรางวัลบริตอะวอดส์ สาขาศิลปินเดี่ยวชายชาวบริติชยอดเยี่ยม และศิลปินแจ้งเกิดชาวบริติช
ชีแรนเริ่มมีชื่อเสียงในต่างประเทศในปี ค.ศ. 2012 ในสหรัฐอเมริกา เขาเป็นนักร้องรับเชิญในอัลบั้ม เรด สตูดิโออัลบั้มที่สี่ของเทย์เลอร์ สวิฟต์ เพลง "เอเวอรีทิงแฮสเชนด์" ได้เข้าชิงรางวัลแกรมมี ค.ศ. 2013 สาขาเพลงแห่งปี ซึ่งเขาเล่นเพลงนี้ร่วมกับเอลตัน จอห์น ปี ค.ศ. 2013 เขาใช้เวลาส่วนใหญ่ร่วมทัวร์คอนเสิร์ต เดอะเรดทัวร์ กับสวิฟต์ในอเมริกาเหนือ ในปลายปี ค.ศ. 2013 เขาแสดงดนตรีในการแสดงที่ขายบัตรหมดถึง 3 การแสดงที่แมดิสันสแควร์การ์เดน ในนิวยอร์ก
ในเดือนมีนาคม ค.ศ. 2017 ชีแรนออกสตูดิโออัลบั้มที่สาม ÷ (อ่านว่า "ดิไวด์") มีซิงเกิลนำอย่าง "เชปออฟยู" และ "แคสเซิลออนเดอะฮิลล์" ที่ขึ้นสู่อันดับที่ 1 และอันดับที่ 6 ของบิลบอร์ดฮอต 100 ตามลำดับ ต่อมาในวันที่ 23 พฤษภาคม ค.ศ. 2019 ชีแรนประกาศว่าอัลบั้ม นัมเบอร์ซิกซ์คอลลาบอเรชันส์โปรเจกต์ จะออกจำหน่ายในวันที่ 12 กรกฎาคม ปีเดียวกัน โดยมีซิงเกิลนำคือ "ไอดอนต์แคร์" (ร่วมกับ จัสติน บีเบอร์) และ "ครอสมี" (ร่วมกับ แชนซ์เดอะแรปเปอร์และพีแอนด์บีร็อก)
ในเดือนมิถุนายน ค.ศ. 2021 ชีแรนเผยแพร่ซิงเกิล "แบดแฮบิตส์" ที่ขึ้นถึงอันดับที่ 1 ของชาร์ตซิงเกิลแห่งสหราชอาณาจักร และอันดับที่ 2 ของชาร์ตบิลบอร์ดฮอต 100 ซิงเกิลนี้เป็นซิงเกิลนำของอัลบั้มเดี่ยวที่สี่ = (อ่านว่า "อีควอลส์") ซึ่งออกจำหน่ายในเดือนตุลาคม ค.ศ. 2021 วันที่ 1 มีนาคม ค.ศ. 2023 ชีแรนประกาศว่า − (อ่านว่า "ซับแทรกต์") อัลบั้มเดี่ยวที่ห้าของเขาจะออกจำหน่ายในวันที่ 5 พฤษภาคม ปีเดียวกัน
ชีวิตช่วงแรก
ชีแรนเกิดในแฮลิแฟกซ์ เวสต์ยอร์กเชอร์ และเคยอาศัยในเฮบเดนบริดจ์ เมืองค้าขายในคอลเดอร์เดล ประเทศอังกฤษ ครอบครัวของเขาย้ายไปแฟรมลิงแฮมในซัฟฟอล์กเมื่อครั้งเขาเป็นเด็ก เขามีพี่ชายชื่อแมตธิว เกิดวันที่ 17 มีนาคม ค.ศ. 1989 แมตธิวศึกษาดนตรีที่มหาวิทยาลัยและปัจจุบันเป็นนักประพันธ์เพลงคลาสสิก บิดามารดาของเขาคือ จอห์น และอิโมเกน เกิดที่ลอนดอน ปู่และย่าของเขาเป็นชาวไอริช ชีแรนกล่าวว่า บิดาของเขาเติบโตในครอบครัวคาทอลิก "ขนาดใหญ่มาก" ปู่ของเขา บิล เป็นโปรเตสแตนต์ และภรรยาของเขา แอน เป็นคาทอลิก บิลและแอนเกษียณในโกรีย์ เทศมณฑลเวกซ์ฟอร์ด
จอห์นเป็นภัณฑารักษ์ดูแลพิพิธภัณฑ์ศิลปะและอาจารย์สอนศิลปะ และอิโมเกนเป็นอดีตนักประชาสัมพันธ์ที่ผันตัวมาเป็นนักออกแบบอัญมณี บิดามารดาของเขาดำเนินกิจการชื่อ ชีแรนล็อก ที่ปรึกษาด้านศิลปะอิสระ ตั้งแต่ปี ค.ศ. 1990-2010 งานของเขาทำให้พวกเขาต้องไปลอนดอน และใช้เวลาสุดสัปดาห์เดินทางกับบุตร และเล่นดนตรีไปด้วย ความทรงจำวัยเด็กของชีแรนคือการได้ฟังเพลงของบ็อบ ดิลลัน และอีริก แคลปตัน ชีแรนกล่าวว่า อัลบั้มแรกที่เขารู้จักคืออัลบั้ม ไอริชฮาร์ตบีต ของแวน มอร์ริสัน ในวัยเด็ก จอห์นพาเขาไปคอนเสิร์ตหลายครั้งจนเป็นแรงบันดาลใจให้เขาสร้างสรรค์งานดนตรี คอนเสิร์ตดังกล่าวรวมถึงชมอีริก แคลปตันที่โรยัลอัลเบิร์ตฮอลล์ พอล แม็กคาร์ตนีย์ที่เบอร์มิงแฮม และบ็อบ ดิลลัน
ชีแรนเคยร้องเพลงในคณะประสานเสียงในโบสถ์แถวบ้านตั้งแต่อายุ 4 ปี หัดเล่นกีตาร์ตั้งแต่อายุน้อย และเริ่มแต่งเพลงขณะเรียนที่โทมัสมิลส์ไฮสกูลในแฟรมลิงแฮม เมื่อเขาอายุ 11 ปี เขาไปชมการแสดงของเดเมียน ไรซ์ กับบิดาในประเทศไอร์แลนด์ นอกจากไรซ์แล้ว เขายังยกให้เดอะบีเทิลส์ ดิลลัน นิซลอพี และเอ็มมิเน็ม เป็นอิทธิพลทางดนตรีที่ใหญ่ที่สุดของเขาด้วย เขาเป็นผู้อุดหนุนโรงละครยูทมิวสิกเธียเตอร์ยูเค และแอกเซสทูมิวสิก ที่เขาเรียนวิชาพัฒนาศิลปิน เขาได้รับคัดเลือกในองค์กรเนชันแนลยูทเธียเตอร์ในลอนดอนตั้งแต่ยังเป็นวัยรุ่น
อ้างอิง
1991
มหาวิทยาลัยสงขลานครินทร์ วิทยาเขตหาดใหญ่
มหาวิทยาลัยสงขลานครินทร์ วิทยาเขตหาดใหญ่ (ศูนย์หาดใหญ่ หรือศูนย์อรรถกระวีสุนทร) เปิดสอนด้านวิทยาศาสตร์และเทคโนโลยี วิทยาศาสตร์สุขภาพ และสาขาเฉพาะ และปัจจุบันได้สอนทางด้านสังคมศาสตร์ และมนุษยศาสตร์ ในบางสาขาอีกด้วย และเป็นที่ตั้งกลางของมหาวิทยาลัย ประกอบไปด้วยหน่วยงานสำคัญ คือ สำนักงานอธิการบดี โรงพยาบาลสงขลานครินทร์ โรงพยาบาลทันตกรรม สำนักงานวิจัยและพัฒนา สำนักทรัพยากรการเรียนรู้คุณหญิงหลง หอสมุดวิทยาศาสตร์สุขภาพ สถานีวิทยุกระจายเสียงมหาวิทยาลัยสงขลานครินทร์ วิทยาเขตหาดใหญ่ โรงเรียนม.อ.วิทยานุสรณ์ ศูนย์ประชุมนานาชาติฉลองสิริราชสมบัติครบ 60 ปี เป็นต้น
ประวัติ
การก่อสร้างมหาวิทยาลัยที่ศูนย์ตำบลคอหงส์ อำเภอหาดใหญ่ จังหวัดสงขลานั้น เริ่มก่อสร้างในปี 2512 เมื่อการก่อสร้างบางส่วนแล้วเสร็จในปี 2514 วันที่ 5 กรกฎาคม 2514 อาจารย์และนักศึกษาคณะวิศวกรรมศาสตร์ ปีที่ 2, 3 และ 4 ประมาณ 200 คน ก็ย้ายมาอยู่ประจำที่ศูนย์หาดใหญ่ ส่วนนักศึกษาปีที่ 1 ก็ยังคงเรียนที่กรุงเทพฯ และย้ายตามลงมาในภาคการศึกษาที่ 1 ปีการศึกษา 2515 สำหรับนักศึกษาคณะวิทยาศาสตร์ซึ่งเริ่มเปิดรับรุ่นแรกในปี 2512 จำนวน 60 คน และบุคลากรหน่วยต่างๆ ของมหาวิทยาลัย ก็ย้ายมายังศูนย์หาดใหญ่ในภาคการศึกษาที่ 1 ปีการศึกษา 2515เช่นเดียวกัน จึงถือว่ามหาวิทยาลัยสงขลานครินทร์ย้ายที่ทำการมาอยู่อำเภอหาดใหญ่ จังหวัดสงขลา อย่างถาวรภายในปี 2514
การศึกษา
วิทยาเขตหาดใหญ่ ของมหาวิทยาลัยสงขลานครินทร์ ซึ่งเป็นที่ตั้งสำนักงานบริหารงานกลางของมหาวิทยาลัยแล้ว ยังเป็นที่ตั้งของวิทยาเขตหาดใหญ่ เปิดทำการเรียนการสอนครอบคลุมทั้งสาขาศิลปศาสตร์และ สาขาวิศวกรรมศาสตร์และเทคโนโลยี สาขาเกษตรศาสตร์ สาขาวิทยาศาสตร์สุขภาพ สาขาวิทยาศาสตร์ และสาขาสังคมศาสตร์(บางสาขา) ในปีการศึกษา 2553 เปิดคณะวิชาต่างๆ จนถึงปัจจุบันมี 25 คณะ ในด้านการผลิตบัณฑิต มหา-วิทยาลัยฯ เปิดสอนสาขาวิชาการต่างๆ จำนวน 236 สาขา เป็นการศึกษาระดับปริญญาเอกและเทียบเท่า 20 สาขา หลักสูตรฝึกอบรมแพทย์เฉพาะทาง 9 สาขา, ปริญญาโท 86 สาขา, ประกาศนียบัตรบัณฑิต 2 สาขา, ปริญญาตรี (4-6 ปี) 121 สาขา วิทยาเขตหาดใหญ่ ตั้งอยู่ที่ตำบลคอหงส์ อำเภอหาดใหญ่ จังหวัดสงขลา มี 17 คณะ ดังนี้
89
89 (แปดสิบเก้า) เป็นจำนวนธรรมชาติที่อยู่ถัดจาก 88 (แปดสิบแปด) และอยู่ก่อนหน้า 90 (เก้าสิบ)
ไปรยา สวนดอกไม้
ไปรยา สวนดอกไม้ ลุนด์เบิร์ก (เกิด 28 มีนาคม พ.ศ. 2532) ชื่อเล่น ปู เป็นนักแสดงและนางแบบลูกครึ่งไทย-สวีเดน ดำรงตำแหน่งทูตสันถวไมตรีจากสำนักงานข้าหลวงใหญ่ผู้ลี้ภัยแห่งสหประชาชาติ หรือ UNHCR ถือเป็นคนแรกจากประเทศไทยในตำแหน่งนี้และคนแรกจากเอเชียตะวันออกเฉียงใต้อีกด้วย มีผลงานการแสดงครั้งแรกเรื่อง รักได้ไหม ถ้าหัวใจไม่เพี้ยน (2547) ออกอากาศทาง สถานีโทรทัศน์สีกองทัพบกช่อง 7
ประวัติ
ไปรยา สวนดอกไม้ มีชื่อจริงว่า นาตยา ลุนด์เบิร์ก เป็นลูกครึ่งไทย-สวีเดน เป็นบุตรของ นางฉวี ซิมมอนด์ส แยกทางกับสามีชาวสวีเดน และแต่งงานใหม่กับสามีชาวอังกฤษ ซึ่งรับปูซึ่งเป็นลูกเลี้ยงให้อยู่ในฐานะลูกบุญธรรม ปูมีน้องชายต่างบิดาอีก 1 คน ด้านการศึกษา ศึกษาระดับอนุบาลที่โรงเรียนนานาชาติร่วมฤดี ระดับมัธยมศึกษาที่โรงเรียนนานาชาติ NIST International School และปริญญาตรี ที่มหาวิทยาลัย Oxford Brookes ประเทศอังกฤษ สาขาปรัชญา ธุรกิจ และการเมือง
วงการบันเทิง
ปู เป็นนักแสดง เริ่มเข้าสู่วงการบันเทิงโดยการชักชวนของศุภชัย ศรีวิจิตร โดยชื่อไปรยา สวนดอกไม้ เป็นเพียงชื่อที่ใช้ในวงการบันเทิงเท่านั้น โดยชื่อไปรยา นั้นได้มาจากคุณเอ ผู้จัดการส่วนตัวได้หามาให้จากพระอาจารย์ที่นับถือ ส่วนนามสกุล สวนดอกไม้ นั้น เป็นนามสกุลของคุณแม่ของไปรยานั่นเอง
โดยไปรยาได้ผ่านการทดสอบหน้ากล้องที่สตูดิโอของค่าย ดาราวิดีโอ โดยผ่านบททดสอบละครเรื่อง ไฟในวายุ และ ได้ลงงานละครชิ้นแรกหลังจากนั้นได้ไม่นาน คือเรื่อง รักได้ไหม ถ้าหัวใจไม่เพี้ยน และได้บทนางเอกเต็มตัวเรื่องแรกคือเรื่อง สาวน้อยในตะเกียงแก้ว ภาค 2 ตอนแม่มดน้อยตัวป่วน จากบทแม่มดน้อย ฮันนี่ ทำให้เธอเป็นที่รู้จักในฐานะนางเอกของช่อง 7 สี นอกจากนี้ไปรยาเคยพลิกบทบาทแสดงบทร้ายอีกด้วย ก่อนที่เธอจะไปศึกษาต่อต่างประเทศ เธอก็สร้างชื่อในผลงานละครเรื่อง เคหาสน์แสงจันทร์ โดยเธอก็ยังมีผลงานละครของเธอให้ติดตามอยู่ ซึ่งในช่วงปิดภาคเรียน ไปรยาจะกลับมาเมืองไทยเพื่อถ่ายละครและรับงานต่างๆ ในวงการบันเทิง ซึ่งจะมีละครอยู่ประมาณปีละ 1 เรื่อง หลังจากนั้นจึงกลับไปเรียนต่อที่ประเทศอังกฤษอีกครั้ง ปี 2555 ปูได้สำเร็จการศึกษาระดับปริญญาตรี และกลับมารับงานในวงการบันเทิงเหมือนเดิม
ปัจจุบันเธอลาออกจาก สถานีโทรทัศน์กองทัพบกช่อง 7 เป็นนักแสดงอิสระ และปัจจุบันเซ็นสัญญากับเดอะโซไซเอตีแมเนจเมนต์
ปี 2560 ไปรยาได้รับการแต่งตั้งเป็นทูตสันถวไมตรีจากสำนักงานข้าหลวงใหญ่ผู้ลี้ภัยแห่งสหประชาชาติ คนแรกของประเทศไทยและคนแรกของภูมิภาคเอเชียตะวันออกเฉียงใต้
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางช่องวัน 31
91
91 (เก้าสิบเอ็ด) เป็นจำนวนธรรมชาติที่อยู่ถัดจาก 90 (เก้าสิบ) และอยู่ก่อนหน้า 92 (เก้าสิบสอง)
ชาวอินโดนีเซีย
ชาวอินโดนีเซีย (orang Indonesia) เป็นพลเมืองหรือประชาชนในประเทศอินโดนีเซีย โดยไม่คำนึงถึงภูมิหลังทางเชื้อชาติ ชาติพันธุ์ หรือศาสนา ประเทศอินโดนีเซียมีกลุ่มชาติพันธุ์มากกว่า 1,300 กลุ่ม ทำให้เป็นประเทศกลุ่มเกาะที่มีความหลากหลายทางภาษา วัฒนธรรม และความเชื่อทางศาสนา ประชากรอินโดนีเซียตามสำมะโนแห่งชาติใน พ.ศ. 2563 มี 270.2 ล้านคน โดยร้อยละ 56 อาศัยอยู่บนเกาะชวา ซึ่งเป็นเกาะที่มีประชากรมากที่สุดในโลก ประชากรส่วนใหญ่ประมาณร้อยละ 95 ของชาวอินโดนีเซียเป็นชาวอินโดนีเซียพื้นเมือง (เดิมเป็นกลุ่มที่มีชื่อว่า ปรีบูมี) ร้อยละ 40 เป็นชาวชวา และร้อยละ 15 เป็นชาวซุนดา ในขณะที่ร้อยละ 5 เป็นชาวอินโดนีเซียที่มีบรรพบุรุษจากชาวต่างชาติ เช่น อาหรับ, จีน, อินเดีย, อินโด เป็นต้น
คริโซเบริล
คริโซเบริล (Chrysoberyl) อยู่ในกลุ่มแร่ออกไซด์ มีโลหะอลูมีเนียมและเบริลเลี่ยมเป็นส่วนประกอบ มักพบในรูปผลึกแบบแปดเหลี่ยม เป็นแท่งแบนรุปหเหลี่ยม มีความแข็งเป็น 8.5 โมลส์ มีความวาวแบบแก้ว คริโซเบริลปกติมีสีเหลืองอมเขียว อมเทา และอมน้ำตาล
คริโซเบริลสีเหลืองทอง (Golden chrysoberyl) พลอยชนิดนี้ถือว่าเป็นคริโซเบริลอย่างแท้จริง มีลักษณะตรงตามความหมายของคริโซเบริล ซึ่งหลายถึงพลอยที่มีสีเหลืองทอง พลอยมักมีความโปร่งใส่ มีคุณภาพและราคาสูง พบที่บราซิล ซีลอน และมาดากัสกา
การเลือกตั้งในประเทศญี่ปุ่น
การเลือกตั้งในประเทศญี่ปุ่น กำกับดูแลโดยคณะกรรมการการเลือกตั้งในแต่ละส่วนการปกครองท้องถิ่นภายใต้สภาการจัดการการเลือกตั้งกลาง ซึ่งเป็นองค์กรพิเศษขึ้นตรงต่อกระทรวงกิจการภายในประเทศและการสื่อสาร ในเดือนมิถุนายน ค.ศ. 2016 มีการลดอายุผู้มีสิทธิ์เลือกตั้งจาก 20 ปี ลงไปที่ 18 ปี ผู้มีสิทธิ์เลือกตั้งต้องพำนักอาศัยอยู่อย่างน้อย 3 เดือนก่อนการออกเสียง ผู้ลงสมัครรับเลือกตั้งสมาชิกสภาผู้แทนราษฎร และสมาชิกราชมนตรีสภาต้องมีอายุอย่างน้อย 25 ปี และ 35 ปีตามลำดับ
การเลือกตั้งในประเทศญี่ปุ่น แบ่งออกเป็น 3 รูปแบบ:
การเลือกตั้งระดับประเทศ
จากการสำรวจโดยโยมิอูริชิมบุง ใน ค.ศ. 2010 เปิดเผยว่าชาวญี่ปุ่นผู้มีสิทธิ์เลือกตั้งครึ่งหนึ่งไม่สนับสนุนพรรคการเมืองใดเลยเนื่องด้วยความขาดประสิทธิภาพทางการเมือง
บัตรเลือกตั้ง
การลงคะแนนเสียงในการเลือกตั้งระดับประเทศและระดับท้องถิ่นส่วนใหญ่จะทำโดยการเขียนชื่อผู้สมัครรับเลือกตั้งหรือชื่อพรรคการเมืองลงบนกระดาษลงคะแนนเสียง ในการเลือกตั้งสมาชิกสภาผู้แทนราษฎร ผู้ใช้สิทธิ์เลือกตั้งจะลงคะแนนเสียงลงบนบัตรเลือกตั้ง 2 ใบ: ใบหนึ่งสำหรับชื่อผู้สมัครรับเลือกตั้งแบบแบ่งเขต อีกใบหนึ่งสำหรับชื่อพรรคการเมืองใน "บล็อก" เลือกตั้งระบบสัดส่วน (proportional representation block) ในการเลือกตั้งสมาชิกราชมนตรีสภา การลงคะแนนเสียงแบบแบ่งเขตมีความคล้ายคลึงกับการเลือกตั้งสมาชิกสภาผู้แทนราษฎร (ในเขตมีหลายสมาชิกที่ใช้ระบบเสียงเดียวโอนไม่ได้ อาจมีผู้สมัครรับเลือกตั้งที่ได้รับเลือกหลายคน แต่ผู้ใช้สิทธิ์เลือกตั้งสามารถใช้ได้เพียง 1 สิทธิ์เท่านั้น) แต่ในการเลือกตั้งระบบสัดส่วนสำหรับราชมนตรีสภา จะเป็นการลงคะแนนเสียงให้แก่พรรคการเมืองแบบบัญชีรายชื่อ (เพื่อพิจารณาที่นั่งแบบสัดส่วนพึงมีของพรรค) หรือให้แก่ผู้สมัครรับเลือกตั้ง (ซึ่งมักมีอิทธิพลว่าผู้สมัครรับเลือกตั้งคนใดจะได้รับเลือกจากบัญชีรายชื่อ)
บัตรเลือกตั้งที่ไม่สามารถใช้ลงคะแนนเสียงให้ผู้รับสมัครใดได้เลยจะไม่ถือว่าเป็นบัตรเสีย แต่จะนำไปลงคะแนนให้แก่ผู้สมัครรับเลือกตั้งทุกคนอย่างได้สัดส่วน มักเรียกระบบนี้ว่า "การออกเสียงลงคะแนนเศษส่วนอย่างได้สัดส่วน" (按分票,, Anbun-hyō; proportional fractional votes) โดยปัดขึ้นไปที่เลขทศนิยมลำดับที่ 3 ใน ค.ศ. 2002 กฎหมายการออกเสียงลงคะแนนทางอิเล็กทรอนิกส์ อนุญาตให้ใช้เครื่องนับและบันทึกคะแนนเสียงในการเลือกตั้งท้องถิ่น การเลือกตั้งโดยใช้เครื่องบันทึกคะแนนเสียงเกิดขึ้นที่เมืองนิอิมิ จังหวัดโอกายามะ ในเดือนมิถุนายน ค.ศ. 2002 ใน ค.ศ. 2018 จังหวัดอาโอโมริ ได้ยกเลิกการใช้เครื่องนับและลงคะแนนเสียงอิเล็กทรอนิกส์ ซึ่งเป็นจังหวัดเดียวที่ใช้วิธีดังกล่าวในประเทศญี่ปุ่น เนื่องด้วยงบประมาณที่ต้องใช้เช่าเครื่องที่สูงและปัญหาปลีกย่อยอื่น ๆ
มีการเริ่มใช้ระบบการเลือกตั้งล่วงหน้า (期日前投票制度) ใน ค.ศ. 2003 การเลือกตั้งสมาชิกสภาผู้แทนราษฎรเป็นการทั่วไปญี่ปุ่น ค.ศ. 2017 มีชาวญี่ปุ่นผู้ใช้สิทธิ์เลือกตั้งล่วงหน้ากว่า 21 ล้านคน
การเกิดสัณฐาน
การเกิดสัณฐาน (morphogenesis) หรือการเกิดรูปร่าง เป็นกระบวนการทางชีววิทยาที่ทำให้สิ่งมีชีวิตเกิดเป็นรูปร่างดังที่เป็นอยู่ได้ ถือเป็นพื้นฐานอย่างหนึ่งในพื้นฐานสำคัญที่สุดทั้ง 3 ของชีววิทยาพัฒนาการ (อีก 2 อย่าง คือ การเจริญของเซลล์แบบควบคุม และการแยกประเภทของเซลล์)
กระบวนการนี้ทำให้เซลล์ที่แบ่งแล้วสามารถจัดระเบียบในพื้นที่ทางกายภาพได้ในช่วงการเจริญระยะตัวอ่อนของสิ่งมีชีวิต นอกจากนี้ยังอาจพบได้ในสิ่งมีชีวิตที่เจริญเต็มที่แล้ว ในการเพาะเลี้ยงเซลล์ และในเนื้องอก นอกจากนี้คำนี้ยังอาจหมายถึงการเจริญของสิ่งมีชีวิตเซลล์เดียวที่วงจรชีวิตไม่มีระยะเอมบริโอ หรือกระบวนการวิวัฒนาการของส่วนของร่างกายก็ได้
กระบวนการการเกิดสัณฐานเป็นผลตอบสนองที่อาจเกิดจากฮอร์โมน จากสารเคมีแวดล้อม เช่นจากสิ่งมีชีวิตอื่น จากสารพิษ จากสารรังสีปนเปื้อน หรือจากแรงกดดันทางกล (mechanical stress) ที่เกิดแบบแผนการจัดเรียงตัวทางกายภาพของเซลล์
พระเจ้าบรมวงศ์เธอ กรมพระนราธิปประพันธ์พงศ์
มหาเสวกโท พระเจ้าบรมวงศ์เธอ กรมพระนราธิปประพันธ์พงศ์ (20 พฤศจิกายน พ.ศ. 2404 – 1 ตุลาคม พ.ศ. 2474) มีพระนามเดิมว่า พระเจ้าลูกยาเธอ พระองค์เจ้าวรวรรณากร เป็นพระบิดาแห่งการละครร้อง เป็นพระราชโอรสในพระบาทสมเด็จพระจอมเกล้าเจ้าอยู่หัวกับเจ้าจอมมารดาเขียน เป็นกวีและนักประพันธ์ ทรงดำรงตำแหน่งรองเสนาบดีกระทรวงพระคลังมหาสมบัติ และองคมนตรีในพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว เป็นต้นราชสกุลวรวรรณ
พระประวัติ
พระเจ้าบรมวงศ์เธอ กรมพระนราธิปประพันธ์พงศ์ มีพระนามเดิมว่า พระเจ้าลูกยาเธอ พระองค์เจ้าวรวรรณากร เป็นพระราชโอรสลำดับที่ 56 ในพระบาทสมเด็จพระจอมเกล้าเจ้าอยู่หัว ที่ประสูติแต่เจ้าจอมมารดาเขียน ประสูติเมื่อวันที่ 20 พฤศจิกายน พ.ศ. 2404 พระองค์ทรงเริ่มรับราชการที่หอรัษฏากรพิพัฒ เป็นพนักงานการเงินที่ฝากแบงค์ต่างประเทศ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ แต่งตั้งเป็นองคมนตรี และสถาปนาขึ้นเป็นพระองค์เจ้าต่างกรมมีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นนราธิปประพันธ์พงศ์ เมื่อปี พ.ศ. 2432 ดำรงตำแหน่งรองเสนาบดีกรมพระคลังมหาสมบัติ ต่อมาในปี พ.ศ. 2464 พระบาทสมเด็จพระมงกุฎเกล้าเจ้าอยู่หัวทรงเลื่อนกรมขึ้นเป็น พระเจ้าบรมวงศ์เธอ กรมพระนราธิปประพันธ์พงศ์ มีพระนามตามจารึกในพระสุพรรณบัฏว่า
พระเจ้าบรมวงศ์เธอ กรมพระนราธิปประพันธ์พงศ์ ประชวรพระโรคพระอันตะ (ลำไส้ใหญ่) และสิ้นพระชนม์เมื่อวันที่ 1 ตุลาคม พ.ศ. 2474 ในรัชสมัยพระบาทสมเด็จพระปกเกล้าเจ้าอยู่หัว พระชันษาได้ มีพระราชพิธีพระราชทานเพลิงพระศพเมื่อวันที่ 14 มีนาคม พ.ศ. 2476 ณ พระเมรุ วัดเทพศิรินทราวาส
พระโอรสและพระธิดา
พระเจ้าบรมวงศ์เธอ กรมพระนราธิปประพันธ์พงศ์ มีหม่อม 13 คน ได้แก่
มีพระโอรส 1 พระองค์ กับ 20 องค์ และมีพระธิดา 2 พระองค์ กับ 12 องค์ รวม 35 พระองค์/องค์ ได้แก่
พระนัดดา
พระเจ้าบรมวงศ์เธอ กรมพระนราธิปประพันธ์พงศ์ มีพระนัดดารวม 74 พระองค์/องค์/คน ดังนี้
พระราชนิพนธ์
พระเจ้าบรมวงศ์เธอ กรมพระนราธิปประพันธ์พงศ์มีชื่อเสียงจากงานพระนิพนธ์หลายชิ้นที่รู้จักกันดี ได้แก่ บทละครพูดเรื่อง "สร้อยคอที่หาย" ซึ่งเคยบรรจุในหนังสือเรียนวิชาภาษาไทยของกระทรวงศึกษาธิการ บทละครร้อง "สาวเครือฟ้า" ซึ่งได้สร้างตัวละครให้กลายเป็นคนที่เหมือนกับมีตัวจริงขึ้นมา 2 คน คือ ร้อยตรีพร้อม และสาวเครือฟ้า ทรงก่อตั้งโรงละครร้องขึ้นในบริเวณตำหนักที่ประทับ ชื่อว่า "โรงละครปรีดาลัย" เป็นโรงละครร้องแห่งแรกในสยาม
ผลงานในด้านพระนิพนธ์บางเรื่อง คือ ละครปักษีปะกรนัมเรื่อง "พญาระกา" ทำให้เกิดคดีพญาระกาในเวลาต่อมา เนื่องจากเนื้อเรื่องนั้นกระทบกระเทือนถึงพระเจ้าบรมวงศ์เธอ กรมหลวงราชบุรีดิเรกฤทธิ์ที่ทรงคุ้มครองและช่วยเหลือนางละครของคณะพระองค์เอง ทั้งยังเป็นหม่อมของพระองค์อีกด้วย ทำให้พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ขังพระองค์ไว้ในพระบรมมหาราชวัง มีกำหนด 1 ปี โดยหม่อมและพระโอรสธิดาเข้าเยี่ยมได้เป็นเวลาตามควร
บทละครเรื่องสาวเครือฟ้า
พระองค์ได้เค้าเรื่องนี้จากละครอุปรากร (โอเปรา) เรื่องมาดามบัตเตอร์ฟลาย ของจาโกโม ปุชชีนี อุปรากรเรื่องนี้ได้ต้นเค้ามาจากนวนิยายของจอห์น ลูเธอร์ ลอง อีกต่อหนึ่งในคราวที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 2 เมื่อปี พ.ศ. 2450 ได้ทอดพระเนตรการแสดงละครอุปรากรที่ฝรั่งเศส เรื่องมาดามบัตเตอร์ฟลายซึ่งเป็นเรื่องความรักและความผิดหวังระหว่างสาวญี่ปุ่นชื่อโจโจ้ซังกับทหารหนุ่มฝรั่ง เมื่อเสด็จนิวัติพระนครได้ทรงเล่าให้กรมนราธิปประพันธ์พงศ์ฟัง กรมพระนราธิปประพันธ์พงศ์ทรงดัดแปลงเรื่องนี้มาเป็นละครร้องแสดงถวายหน้าพระที่นั่ง เป็นที่พอพระหฤทัยมาก นับเป็นการเริ่มต้นกำเนิดละครร้องที่ทรงดัดแปลงมาจากละครอุปรากรของยุโรป
เรื่องย่อ
ร้อยตรีพร้อม ย้ายไปรับราชการที่เชียงใหม่ เกิดรักใคร่กับสาวเครือฟ้า หญิงชาวเชียงใหม่ ภายหลังได้เป็นสามีภรรยากันจนสาวเครือฟ้าให้กำเนิดบุตร ร้อยตรีพร้อมได้คำสั่งย้ายกลับกรุงเทพฯ ถูกผู้ใหญ่บังคับให้แต่งงานกับหญิงสาวชาวกรุงเทพฯ สาวเครือฟ้าเฝ้ารอสามี เมื่อได้ข่าวว่าสามีกลับเชียงใหม่ก็ดีใจไปคอยต้อนรับ ครั้นปรากฏว่าร้อยตรีพร้อมพาภรรยาชาวกรุงเทพฯมาด้วย สาวเครือฟ้าเสียใจใช้มีดแทงตัวตาย ร้อยตรีพร้อมรับบุตรไปอุปการะ
แพร่งนรา
วังวรวรรณ เป็นวังที่ประทับของกรมพระนราธิปประพันธ์พงศ์ ตั้งอยู่ระหว่างวัดสุทัศนเทพวรารามราชวรมหาวิหารกับวัดมหรรณพารามวรวิหาร ต่อมาวังนี้ถูกเวนคืนเพื่อนำพื้นที่มาสร้างเป็นถนน  ตามโครงการขยายความเจริญของพระนครในสมัยนั้น  คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ถูกปรับให้เป็นโรงเรียนตะละภัฏศึกษา และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า แพร่งนรา ตามพระนามของพระเจ้าบรมวงศ์เธอ กรมพระนราธิปประพันธ์พงศ์
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้
แอนทิลลีส
กลุ่มเกาะแบ่งออกเป็นสองกลุ่ม คือ เกรตเตอร์แอนทิลลีสและเลสเซอร์แอนทิลลีส เกรตเตอร์แอนทิลลีสประกอบด้วยเกาะขนาดใหญ่กว่า ได้แก่ คิวบา จาเมกา ปวยร์โตรีโก ฮิสปันโยลา (แบ่งออกเป็นสองประเทศคือ เฮติกับสาธารณรัฐโดมินิกัน) และหมู่เกาะเคย์แมน ขณะที่เลสเซอร์แอนทิลลีส ประกอบด้วยหมู่เกาะลีเวิร์ดทางเหนือ และหมู่เกาะวินด์เวิร์ดทางใต้ ส่วนลีเวิร์ดแอนทิลลีสอยู่ทางเหนือของประเทศเวเนซุเอลา และกลุ่มเกาะลูคายัน (ประกอบด้วยประเทศบาฮามาสและหมู่เกาะเติกส์และเคคอส) แม้บางส่วนของหมู่เกาะเวสต์อินดีสจะไม่นับว่าอยู่ในแอนทิลลีส
แปลปลิน
แปลปลิน (Pelplin) เป็นเมืองทางตอนเหนือของประเทศโปแลนด์ อยู่ในเขตจังหวัดปอมอแช มีเนื้อที่ 4.45 ตารางกิโลเมตร และมีประชากร 8,486 คน เมืองนี้เป็นเมืองทางเศรษฐกิจที่สำคัญ ได้แก่ การค้า การเกษตร และบริการ
แอกเซลเวิลด์
แอกเซลเวิลด์ (Accel World) เป็นไลท์โนเวล แต่งโดย เรคิ คาวาฮาระ และวาดภาพประกอบโดย HIMA มีความยาว 12 เล่ม รวมทั้งการตูนญี่ปุ่นฉบับรวมเล่ม 1 ฉบับ
ต่อมาได้รับการสร้างเป็นสื่อบันเทิงในรูปแบบต่าง ๆ ทั้งมังงะ อนิเมะ และเกม ภายหลัง บริษัทASCII Media Works ได้ขอจัดทำเป็น ทีวีซีรีส์จากนิตยสาร Dengeki Bunko Magazine โดยมีทั้งหมด 24 ตอนจบ ภายใต้การจัดจำหน่าย โดย Sunrise เริ่มออกอากาศเมือ 6 เมษายน 2555 โดยตัวแอนิเมชันนั้นได้รับความนิยมสูง ได้รับการจัดทำเป็น video game ในเครื่อง PlayStation 3 และPlayStation Portable
ในประเทศไทย ฉบับอนิเมะ มีโรส มีเดีย แอนด์ เอ็นเตอร์เทนเมนท์ เป็นผู้ถือลิขสิทธิ์
เรื่องย่อ
ปี 2046 Neuro-synchronization เทคโนโลยีในการเชื่อมต่อข้อมูลทางคอมพิวเตอร์และโฮโลแกรมสามมิติเต็มรูปแบบได้ถูกพัฒนาจนถึงขีดสุด "อาริตะ ฮารุยูกิ" หนุ่มน้อยตัวอ้วน นักเรียนม.ต้น ได้พบกับชีวิตโรงเรียนที่ถูกกดขี่ข่มแหง ยังถูกแกล้งเป็นประจำ ไร้ความเชื่อมั่นในตัวเอง เพราะตัวอ้วนและไม่มีความสามารถอื่นใด นอกจากความสามารถในการเล่นเกม
จนกระทั่งวันหนึ่ง "คุโรยูกิฮิเมะ" ได้ส่งโปรแกรม Brain Burst โปรแกรมลับสุดยอดที่ส่งต่อกันเท่านั้น โดยเนื้อในโปรแกรมนั้น เป็นการแร่งความเร็ว คล้ายเกมต่อสู้ โลกที่เร็วกว่าเวลาจริง 1,000 เท่าจากเวลาในโลกจริง ดุจดั่งหยุดโลกไว้ในกำมือได้ แต่ความจริงนั้น มันคือเกมที่ต้องใช้คะแนนในการใช้งาน โดยจะต้องต่อสู้กับ Burst Linker คนอื่น ๆ จะต้องสู้กันเพื่อเก็บแต้ม เพื่อเพิ่มความสามารถของตน เพื่อนำคะแนนที่มีไปใช้งานหยุดเวลาโนโลกจริง ซึ่งสามารถโกงเกม ทำให้รับรู้การเคลื่อนไหวล่วงหน้าและอื่น ๆ ได้
อนิเมะ
Accel World ฉบับอนิเมะ สร้างโดยซันไรส์ เริ่มออกอากาศครั้งแรกในประเทศญี่ปุ่นตั้งแต่เดือนเมษายน พ.ศ. 2555 ทางสถานี TOKYO MX, จิบะทีวี, ทีวีคานางาวะ, ทีวีไซตามะ, โทจิงิทีวี, กุนมะทีวี, MBS ทีวี, ทีวีไอจิ, ฮอกไกโดโฮโซ, RKB ไมนิจิโฮโซ, BS11 และ AT-X คาดว่ามีความยาวทั้งสิ้น 24 ตอน
รายชื่อตอน
ใช้ตามชื่อที่ออกอากาศในประเทศญี่ปุ่น
โอบีวัน เคโนบี
โอบีวัน "เบน" เคโนบี (อังกฤษ: Obi-Wan Kenobi) คือตัวละครตัวหนึ่งในมหากาพย์ภาพยนตร์แนววิทยาศาสตร์ สตาร์ วอร์ส (Star Wars) แสดงโดยยวน แมคเกรเกอร์ ในไตรภาคต้น และเซอร์อเล็ก กินเนสส์ ในไตรภาคเดิม มีบทบาทสำคัญเป็นหนึ่งในตัวละครหลักในภาพยนตร์ทั้งหกภาคของภาพยนตร์ชุดนี้และเนื้อหาในจักรวาลขยายอีกจำนวนมาก มีตำแหน่งเป็นอาจารย์เจได และมีศิษย์เอกคือ "อนาคิน สกายวอล์คเกอร์" แต่เมื่ออนาคินเข้าสู่ด้านมืดกลายเป็นซิธลอร์ด "ดาร์ธ เวเดอร์" โอบีวันก็ได้ศิษย์เอกคนใหม่คือ "ลุค สกายวอล์คเกอร์" ซึ่งเป็นบุตรชายของอนาคินหรือดาร์ธ เวเดอร์
โอบีวัน เคโนบี เกิดในปีที่ 57 ก่อนยุทธการยาวิน เป็นอาจารย์เจไดที่มีชื่อเสียงเป็นตำนาน เขาได้รับการฝึกฝนจากอาจารย์โยดาและไควกอน จินน์ และเป็นผู้ฝึกสอนทั้งอนาคินและลุค สกายวอล์คเกอร์ ในวิถีแห่งพลัง
ในช่วงแรกของการฝึกฝนเป็นเจได โอบีวันมีปัญหาการควบคุมอารมณ์โกรธ และมีอายุเกือบจะเลยเกณฑ์ที่จะมีอาจารย์รับเป็นพาดาวัน เมื่อเขาเข้าร่วมการประลองในหมู่พาดาวันรุ่นใหญ่ ในตอนนั้น อาจารย์โยดาได้แนะนำให้ไควกอน จินน์ ซึ่งเสียลูกศิษย์คนแรกไปเมื่อเก้าปีก่อนมาดูการประลองเพื่อมองหาศิษย์คนใหม่ ไควกอนสังเกตเห็นพรสวรรค์และความสามารถของโอบีวัน แต่กลับปฏิเสธที่จะรับเด็กหนุ่มมาฝึกฝน หลังจากนั้นโอบีวันก็ถูกส่งไปอยู่ในหน่วยเจไดกสิกรรม(ซึ่งใช้พลังฟื้นฟูพืชผลทางการเกษตร)แต่ด้วยโชคชะตานำพา เขาได้กลับมาพบกับไควกอนอีกครั้ง รวมทั้งมีเหตุการณ์ต่าง ๆ ตามมาจนไควกอนยอมรับในตัวของโอบีวันในที่สุด
ด้วยความเยาว์ปัญญา โอบีวันเคยละทิ้งเจไดไปหนึ่งครั้ง แต่ก็กลับมา พร้อมสาบานกับอาจารย์ว่าจะไม่มีวันหันหลังให้เจไดอีก โอบีวันได้รับความไว้วางใจจากอาจารย์มากขึ้น และติดตามไควกอนไปในภารกิจเสี่ยงอันตรายต่างๆทำให้พาดาวันหนุ่มมีประสบการณ์มากขึ้น และเรียนรู้ที่จะวางตัวให้เหมาะสม กระทั่งภารกิจติดตามอาจารย์เป็นตัวแทนการทูตจากสาธารณรัฐไปเจรจากับสหพันธ์พาณิชย์ที่ดาวนาบูพร้อมกับไควกอน จิน
ในปีที่ 32 ก่อนยุทธการยาวิน เขาได้เป็นเจไดคนแรกในรอบเวลาประมาณหนึ่งพันปีที่สามารถปราบซิธลอร์ดลงได้ หลังจากที่เขาเอาชนะดาร์ธ มอล ในยุทธการธีดครั้งที่ 2 และหลังจากนั้นยังสามารถปราบดาร์ธ เวเดอร์ (โดยไม่ฆ่า) ที่มุสตาฟาร์ โอบีวันยังเป็นหนึ่งในสมาชิกสภาสูงเจไดรุ่นสุดท้ายในช่วงปลายยุคของสาธารณรัฐเก่า เป็นหนึ่งในเจไดจำนวนน้อยที่รอดชีวิตจากการกวาดล้างเจไดครั้งใหญ่ และเป็นผู้เชี่ยวชาญในรูปแบบการต่อสู้ด้วยกระบี่แสงแบบโซเรสุ เขาได้ต่อสู้ให้กับสาธารณรัฐกาแลกติกระหว่างสงครามโคลนในฐานะนายพลใหญ่ ได้รับฉายาว่า"นักเจรจาต่อรอง" และยังเป็นผู้ที่ขัดขวางแผนการของนายพลกรีวัสได้ด้วยตัวเองอีกด้วย
วัยเด็ก (ปีที่ 57-32 ก่อนยุทธการยาวิน)
โอบีวัน เคโนบี ถือกำเนิดในปีที่ 57 ก่อนยุทธการยาวิน เป็นบุตรคนโตของครอบครัวที่ค่อนข้างมีฐานะ และถูกพามายัง คอรัสซัง เพื่อเริ่มการฝึกเป็นเจไดในช่วงเวลาไม่นานหลังจากนั้น บ้านเกิดของโอบีวันคือ สตูว์จอน ซึ่งเป็นที่ที่โอบีวันยังคงมีความทรงจำลาง ๆ เกี่ยวกับวัยเด็ก ครอบครัว และเคยเล่นกับน้องชาย โอเวน บนพื้นหญ้าสีเขียว มีบันทึกไว้ว่าโอบีวันอาจเคยได้ไปพบกับโอเวน และคนอื่น ๆ ในครอบครัวอีกครั้งในภายหลัง
ก้าวสู่วิถีแห่งพลัง
หลังโอบิวันได้รับการแต่งตั้งให้เป็นพาดาวันของไควกอน จินน์ เขาก็คอยติดตามอาจารย์ออกปฏิบัติภารกิจไปทุกที่ กระทั่งเกิดเหตุการณ์ในภาค ภัยซ่อนเร้น เขาจึงได้พบกับอนาคินเป็นครั้งแรก เดิมทีโอบีวันใช้สไตล์การต่อสู้ด้วยเพลงดาบ รูปแบบที่ 4 (อาตารุ) เป็นหลัก ซึ่งอิงจากเพลงดาบที่ไควกอน ผู้เป็นอาจารย์ถนัด แต่หลังจากไควกอนถูก ดาร์ธมอล สังหาร โอบีวันจึงเปลี่ยนมาใช้รูปแบบที่ 3 โซเรสุ ซึ่งทำให้เขาสกัดปลายดาบข้างหนึ่งของมอลออกได้ แต่ด้วยประสบการณ์ที่ยังน้อย ทำให้เขาพลาดท่าถูกมอลใช้พลังผลักตกลงไปในปล่องระบายอากาศ ขณะที่เขากำลังสิ้นหวัง ก็เหลือบไปเห็นกระบี่แสงของอาจารย์ที่ตกอยู่ข้าง ๆ โอบีวันจึงใช้พลังดึงดาบกลับมาหาตัวพร้อม ๆ กับกระโดดขึ้นไป มอลที่ไม่ทันระวังตัวจึงถูกเคโนบีฟันเข้าที่กลางลำตัวจนขาดครึ่ง เพลงดาบรูปแบบที่ 3 ของโอบีวันถือว่า เก่งกาจยากจะมีใครเทียบเท่า เป็นเหตุผลให้เขาสามารถเอาชนะคู่ต่อสู้ที่ร้ายกาจมาได้หลายครั้ง เช่น ดาร์ธมอล นายพลกรีวัส หรือแม้แต่ ดาร์ธเวเดอร์ อดีตลูกศิษย์ของเขาเอง ในศึกบนดาวมุสตาฟา และในภาคแยก โอบีวัน เคโนบี
ผู้แสดง
ผู้แสดงเป็นโอบีวันในภาพยนตร์ ภัยซ่อนเร้น, กองทัพโคลนส์จู่โจม, ซิธชำระแค้น คือ Ewan McGregor และในภาพยนตร์ ความหวังใหม่ แสดงโดย Sir Alec Guinness ซึ่งเป็นบทบาทที่ทำให้ได้รับการเสนอชื่อเข้ารับรางวัลออสการ์สาขานักแสดงสมทบยอดเยี่ยมฝ่ายชาย (ถือเป็นการเข้าชิงรางวัลออสการ์สาขาการแสดงครั้งเดียวของภาพยนตร์ชุดสตาร์ วอร์ส) นอกจากนี้ Guinness ยังมารับบทโอบีวันซ้ำในฐานะวิญญาณ ฟอร์ซโกสต์ ในภาพยนตร์ จักรวรรดิเอมไพร์โต้กลับ และ การกลับมาของเจได'' อีกด้วย ในการ์ตูนชุด Clone Wars (2D) ภาคต่อ The Clone Wars (3D) และวิดีโอเกม Battlefront II และ Revenge of the Sith ตัวละครโอบีวันได้รับการให้เสียงโดย James Arnold Taylor นอกจากนี้ยังมี David Davies ให้เสียงในวิดีโอเกม Galactic Battlegrounds และ Rogue Squadron II: Rogue Leader และ Tim Omundson ให้เสียงในเกม Rogue Squadron III: Rebel Strike ส่วนในฉบับละครวิทยุให้เสียงโดย Bernard Behrens
หนังสือ The Making of Star Wars: The Definitive Story Behind the Original Film กล่าวไว้ว่าลูคัสเป็นผู้เสนอความคิดให้ตัวละครเบน เคโนบี ตายบนดาวมรณะ ซึ่ง Guinness เป็นฝ่ายคัดค้านในตอนแรก จนกระทั่งได้รับการอธิบายว่าตัวละครเบน ยังคงมีบทบาทอยู่ต่ออีกเล็กน้อยหลังจากยานมิลเลนเนียม ฟอลคอนหนีออกมาจากดาวมรณะได้ Guinness จึงยอมรับบทบาทนี้
หนอนริบบิ้น
หนอนรีบบิน (Lineus longissimus) เป็นสัตว์ในไฟลัมนีเมอร์เทีย เป็นหนึ่งในสัตว์ที่มีลำตัวยาวที่สุดเท่าที่รู้จักกัน มีรายงานว่ามีการพบตัวอย่างสัตว์ชนิดนี้ที่มีความยาวมากกว่า 30 เมตร และมีการคาดคะเนว่าหนอนชนิดนี้อาจเติบโตได้ยาวถึง 60 เมตร ทำให้มันเป็นสัตว์ที่มีความยาวที่สุดในโลก ลำตัวของหนอนชนิดนี้มีสีน้ำตาล มีแถบริ้วเป็นสีสว่าง พบได้ทั่วไปตามชายฝั่งของเกาะบริแตน ตัวอย่างหนึ่งที่ถูกพบในปี 1864 ซึ่งเกยตื้นที่เซนต์แอนดรูว์ สกอตแลนด์ หลังจากเกิดพายุ สามารถวัดได้ความยาวมากกว่า 55 เมตร แต่การวัดความยาวต้องทำด้วยความระมัดระวังและละเอียดมาก เนื่องจากร่างกายของสัตว์จำพวก Nemertean มีความยืดหยุ่น และสามารถยืดออกมากกว่าความยาวปกติได้ง่าย
หลังกับ
หลังกับ เป็นพืชในวงศ์ปาล์ม ในอินโดนีเซียเรียกลังกับ ในมาเลเซียเรียกรังกับหรือปังกับ เป็นปาล์มกอ ออกดอกได้ตลอดปี ไม่ตายหลังออกดอก มีไหลในส่วนโคนต้น ใบประกอบขนนก ใบย่อยประมาณ 8 ใบ ขอบใบเป็นรอยแหว่งห่าง ๆ ดอกช่อ ช่อดอกเพศผู้เหมือนช่อดอกตัวเมีย ผลกลมรี รูปไข่ สีแดงเข้ม กระจายพันธุ์ในไทย กัมพูชา มาเลเซีย เกาะสุมาตรา และเกาะชวา สามารถปาดช่อดอกเพื่อเก็บน้ำหวานมาผลิตน้ำตาลได้ โดยปาดช่อดอกตัวผู้ ยอดอ่อนรับประทานได้ ใบใช้มุงหลังคา ทำเครื่องจักสาน ผลเป็นพิษ เปลือกผลมีแคลเซียมออกซาเลต ใช้ปลูกเป็นไม้ประดับได้
เซอร์ไวเวอร์ บอร์เนียว
เซอร์ไวเวอร์ บอร์เนียว (Survivor: Borneo) เป็นฤดูกาลแรกของเซอร์ไวเวอร์ถ่ายทำที่เกาะห่างไกลในทะเลจีนใต้ ปาลัว ติก้า ในอาณาเขตประเทศมาเลเซีย เซอร์ไวเวอร์ภาคนี้ถือเป็นต้นตำรับของเซอร์ไวเวอร์ เพราะเป็นภาคแรกซึ่งได้ความนิยมอย่างมากและเป็นที่ฮือฮากันมากโดยมีผู้ชมถึง 51.69 ล้านคนในตอนสุดท้ายและช่วง 20 นาทีสุดท้ายก่อนที่จะได้ผู้ชนะมีผู้ชมมากถึง 125 ล้านคน จึงมีฤดูกาลถัดมาอีกหลายฤดูกาล เซอร์ไวเวอร์ฤดูกาลนี้เนื่องจากเป็นฤดูกาลแรกจึงถูกเปลี่ยนชื่ออย่างเป็นทางการหลายครั้งมากโดยชื่อที่รู้จักกันคือ เซอร์ไวเวอร์ หรือ เซอร์ไวเวอร์ 1 หรือ เซอร์ไวเวอร์ ปาลัว ติก้า และสุดท้ายทางเว็บไซด์ของซีบีเอสได้ประกาศชื่อฤดูกาลนี้อย่างเป็นทางการหลังจากฉายจบไม่นานโดยใช้ชื่อว่า เซอร์ไวเวอร์ บอร์เนียว โดยในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.
กีฬาเรือพายในกีฬาแห่งชาติครั้งที่ 41
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
เซอร์ไวเวอร์ บอร์เนียว
การโหวต
ผลโหวตในรอบแรกเสมอกันที่ 2-2 ระหว่างซูกับริชาร์ด ทำให้มีการโหวตใหม่โดยที่ซูกับริชาร์ดจะไม่ได้ทำการโหวตและคนที่เหลือจะต้องโหวตแต่ซูหรือริชาร์ดเท่านั้น ท้ายที่สุดมีการเปลี่ยนโหวตทำให้ซูต้องเป็นผู้จากไป
สกุลตาว
สกุลตาว หรือ Arenga เป็นสกุลของพืช 24 ชนิดในวงศ์ปาล์ม เป็นพืชพื้นเมืองทางเอเชียใต้และเอเชียตะวันออกเฉียงใต้ เป็นปาล์มขนาดกลางถึงเล็ก ใบประกอบแบบขนนก
รายชื่อตอนในสมาคมแม่บ้านหัวใจเปลี่ยว
สมาคมแม่บ้านหัวใจเปลี่ยว เป็นรายการโทรทัศน์ของอเมริกัน ซึ่งฉายทางช่อง ABC ตั้งแต่วันที่ 3 ตุลาคม พ.ศ. 2547 ซึ่ง ณ วันที่ 30 ตุลาคม พ.ศ. 2554 มีจำนวนตอนทั้งสิ้น 163 ตอน รวมเป็น 8 ฤดูกาลด้วยกัน และปัจจุบัน ฤดูกาลที่ 1 - 7 วางจำหน่ายเป็น DVD ในภูมิภาคที่ 1,2,3,4 และ 5
สมาคมแม่บ้านหัวใจเปลี่ยว ได้ตามติดเรื่องราวชีวิตของผู้หญิงทั้งสี่คน ได้แก่ Susan (Teri Hatcher), Lynette (Felicity Huffman), Bree (Marcia Cross) and Gabrielle (Eva Longoria) ผ่านดวงตาของ Mary Alice (Brenda Strong) ผู้เป็นเพื่อนบ้านที่เสียชีวิตแล้ว
อ้างอิง
Desperate Housewives
พอร์ตลูอิส
พอร์ตลูอิส (Port Louis; Port-Louis; Polwi หรือ Porlwi, ) เป็นเมืองหลวงของประเทศมอริเชียส ตั้งอยู่ในมหาสมุทรอินเดีย เป็นเมืองใหญ่ที่สุดของประเทศและเป็นเมืองท่าสำคัญ ตามรายงานจากสำมะโน ค.ศ. 2012 โดย Statistics Mauritius ประชากรในนครนี้มี 147,066 คน
พอร์ตลูอิสเป็นท่าจอดเรือตั้งแต่ปี ค.ศ. 1638 และตั้งเป็นเมืองขึ้นโดยชาวฝรั่งเศสในปี ค.ศ. 1735
คลาสส์ (ภาพยนตร์ชุดทางโทรทัศน์)
คลาสส์ เป็นภาพยนตร์ชุดทางโทรทัศน์แนวบันเทิงคดีแนววิทยาศาสตร์และชีวิตจากเกาะอังกฤษและเป็นรายการแตกแขนงของ ดอกเตอร์ฮู ถูกสร้างและเขียนบทโดย แพทริก เนสส์, ผู้ที่ควบคู่การผลิต ดอกเตอร์ฮู โชว์รันเนอร์และนักเขียนนำ สตีเว่น มอฟแฟต, และไบรอัน มินชิน, ผู้ที่มีบทบาทเป็นโปรดิวเซอร์ใน ดอกเตอร์ฮู และภาคแยกเรื่องก่อนอย่าง, ทอร์ชวู้ด กับ ซาร่าห์ เจน แอดเวนเจอร์ส ชุดแรกมีทั้งหมดแปดตอนจะถูกนำไปฉายใน บีบีซี ทรี วันที่ 22 ตุลาคม 2016 ภายในชุดภาพยนตร์จะมุ่งเน้นเกี่ยวกับตัวนักเรียนทั้งหกคนและบุคลากรใน โคลฮิลอคาเดมี่ จัดการกับภัยคุกคามของมนุษย์ต่างดาว
การเปิดตัวครั้งแรกของชุดภาพยนตร์ได้ผลรับทางบวกจากเหล่านักวิจารณ์รวมถึงนักเขียนจาก เดอะการ์เดียน, สื่อสิ่งพิมพ์เดนนิช, เวลส์ออนไลน์, และ บริสเบนไทม์ เวลส์ออนไลน์ ได้ให้คะแนนห้าดาวเต็มห้าดาว — และ บริสเบนไทม์ ให้สามดาวครึ่งเต็มสี่ดาว
คำนำ
ชุดภาพยนตร์ได้ถูกจัดฉากขึ้นใน โคลฮิลอคาเดมี่, โรงเรียนที่ถูกสมมุติขึ้นมาประกอบในเรื่อง ดอกเตอร์ฮู ตั้งแต่ช่วง ชุดภาพยนตร์ต้นตำรับปี 1963, จะมุ่งเน้นไปที่ตัวเด็กนักเรียนทั้งหกและเหล่าบุคลากร, รวมถึง มิสเตอร์อาร์มิเทจ (ไนเจล เบตต์), ตัวประกอบจาก ปีที่ 8 ของ ดอกเตอร์ฮู.
ตัวละครหลักทั้งหกคน ของโคลฮิลอคาเดมี่ล้วนมีความลับของตัวเองและจุดประสงค์ พวกเขาต้องจัดการกับความเหน็ดเหนื่อยทุกวัน, รวมถึงเพื่อน, ครอบครัว, ภาระที่โรงเรียน, เซ็กส์, และความเศร้าโศก, แต่ก็มีความน่าสะพรึงกลัวที่ข้ามเวลามาหาพวกเขา เดอะ ดอกเตอร์และจักรกลข้ามเวลาของเขาได้สร้างกำแพงบางๆ ระหว่างกาลเวลาและอวกาศ, และปีศาจร้ายเหนือจินตนาการกำลังวางแผนที่จะทำลายกำแพงนั้นและสร้างความหายนะบนแผ่นดินโลก
การคัดเลือกนักแสดง
ในวันที่ 4 เมษายน ค.ศ.2016 ก็ได้มีการเปิดตัวชื่อของเหล่านักแสดงนำ เกรก อัสติน,เฟดี้ เอลซาเยด, โซฟี ฮอปกินส์ และ วิเวียน โอปราห์ได้เป็นสี่ในหกนักแสดงนำ, อัสตินได้เล่นเป็นตัวละครที่มีชื่อว่าชาร์ลีในขณะที่ แคเธอรีน เคลลี่ แสดงเป็นมิสควิล , อาจารย์ของโรงเรียนโคลฮิลอคาเดมี่ ไนเจล เบตต์ ได้กลับมารับบทเป็นมิสเตอร์อาร์มิเทจจากตอน "Into the Dalek", "The Caretaker" และ "Dark Water" จาก ปีที่แปด ของ ดอกเตอร์ฮู พอล มาร์ค เดวิส ก็ได้กลับมารับบทเช่นกัน และแอนนา ชาฟเฟอร์ได้แสดงเป็นตัวละครที่มีชื่อว่าราเชลในเรื่อง
แพทริก เนสส์เผยในทวิตเตอร์ว่าหนึ่งในตัวละครนำชายจะมีชายหนุ่มเป็นแฟน ปีเตอร์ คาพัลดี้ ผู้ที่ได้รับบทบาทเป็น ดอกเตอร์คนที่สิบสองก็ได้ปรากฏตัวตั้งแต่ต้นเรื่องของชุดภาพยนตร์
การถ่ายทำ
คลาสส์ ได้เริ่มการถ่ายทำเมื่อวันที่ 4 เมษายน ค.ศ.2016 เวน ยิปได้รายงานต่อบล็อกของเขาว่าได้ถ่ายทำเสร็จภายในวันที่ 16 สิงหาคม ค.ศ.2016 Filming wrapped on 2 September 2016.
พิเศก อินทรครรชิต
พิเศก อินทรครรชิต (เกิด 18 ตุลาคม พ.ศ. 2518) เป็นอดีตนักแสดงและนักธุรกิจชาวไทย และเป็นบุตรชายคนโตของไกร ครรชิต อดีตนักแสดงชื่อดังผู้ล่วงลับ
ประวัติและการศึกษา
พิเศก อินทรครรชิต มีชื่อเล่นว่า ต้น เกิดเมื่อวันที่ 18 ตุลาคม พ.ศ. 2518 ที่กรุงเทพมหานคร จบการศึกษาระดับประถมศึกษาจากโรงเรียนสมถวิล ระดับมัธยมศึกษาจาก ไฮสคูล จีลอง แกรมม่า ประเทศออสเตรเลีย ระดับปริญญาตรี ด้านการสื่อสารองค์กร จากมหาวิทยาลัยฮาวาย แปซิฟิค ประเทศสหรัฐอเมริกา และปริญญาโท ด้านบริหารธุรกิจ จากมหาวิทยาลัยหอการค้าไทย
เข้าสู่วงการ
พิเศกเข้าสู่วงการหลังจากเรียนจบไฮสคูลจากการชักชวนของรุ่นพี่ที่เคยมีผลงานในวงการโฆษณามาก่อนโดยผลงานชิ้นแรกคือภาพยนตร์กึ่งสารคดีเรื่องปมไหม ที่ออกอากาศในปี พ.ศ. 2544 ทางช่องไอทีวี โดยรับบทเป็น คทา นักหนังสือพิมพ์ แต่ผลงานชิ้นแรกที่ออกสู่สายตาของประชาชนคือภาพยนตร์เรื่องบางกอกแดนเจอรัส เพชฌฆาตเงียบ อันตราย ซึ่งเป็นภาพยนตร์เรื่องที่ 2 ที่ออกฉายในปี พ.ศ. 2543 และจากภาพยนตร์เรื่องนี้ทำให้เขาได้รับรางวัลพิเศษ รางวัลตุ๊กตาเงินดาวรุ่งฝ่ายชายจากงานรางวัลพระราชทานพระสุรัสวดี ครั้งที่ 24 ประจำปี พ.ศ. 2543 จากนั้นในปี พ.ศ. 2545 เขาได้แสดงในภาพยนตร์เรื่อง7 ประจัญบาน โดยรับบทเป็น ดั่น มหิทธา ในปี พ.ศ. 2546 เขามีผลงานทั้งสิ้น 3 เรื่องคือละครเรื่องบุษบา 3 ช่า ทางช่อง 7 โดยรับบทเป็น ภูเบศร์ นับเป็นละครเรื่องแรกของเขา มหาอุตม์ รับบทเป็น สารวัตรมณฑล และศพใต้เตียง รับบทเป็น สุเชาว์ ก่อนจะอำลาวงการเมื่อปี พ.ศ. 2549 เพื่อมาดูแลธุรกิจของครอบครัวคือ ยาสีฟันวิเศษนิยม แบบเต็มตัวโดยผลงานชิ้นสุดท้ายคือละครเรื่องแรงฤทธิ์พิศวาส โดยรับบทเป็นนนท์
แนวมาฌีโน
แนวมาฌีโน (Ligne Maginot) ตั้งชื่อตามรัฐมนตรีการสงครามของฝรั่งเศส อ็องเดร มาฌีโน เป็นแนวป้องกัน, ป้อมปราการคอนกรีต, สิ่งกีดขวาง ซึ่งติดตั้งอาวุธยุทโธปกรณ์ ถูกสร้างขึ้นในช่วงปี ค.ศ. 1930 เพื่อยับยั้งการรุกรานโดยเยอรมนีและบังคับให้พวกเขาเคลื่อนไหวอยู่รายรอบป้อมปราการ
แนวมาฌีโนถือเป็นแนวป้องกันที่แน่นหนาต่อการถูกโจมตีทุกรูปแบบ แต่อย่างไรก็ตาม เยอรมันได้ทำการรุกรานผ่านกลุ่มประเทศแผ่นดินต่ำ โดยผ่านทางเหนือของแนวป้องกัน หลังจากนั้นแนวป้องกันถูกอุปมาเป็นการทุ่มเททั้งเม็ดเงินมหาศาลและความพยายามที่จะหยุดยั้งการุรกรานจากเยอรมันแบบวิธี
แนวมาฌีโนนี้ไม่ได้ให้อนุญาตให้มีการโจมตีมากที่สุด รวมทั้งการทิ้งระเบิดทางอากาศและการยิงปืนรถถังและมีรถไฟใต้ดินเป็นกองสนับสนุน นอกจากนี้สภาพความเป็นอยู่ที่ทันสมัยสำหรับทหารประจำการ การจัดส่งเสบียงทางอากาศที่จำกัด และพื้นที่การกินสำหรับความสะดวกสบายของพวกเขา แทนที่จะโจมตีโดยตรง เยอรมันได้บุกเข้าโจมตีกลุ่มประเทศแผ่นดินต่ำ โดยก้าวข้ามแนวทางตอนเหนือ เจ้าหน้าที่ทหารฝรั่งเศสและอังกฤษได้คาดการณ์ไว้แล้ว เมื่อเยอรมนีได้เข้ารุกรานเนเธอร์แลนด์ และเบลเยียม พวกเขาได้ดำเนินวางแผนด้วยการรุกไปยังแนวรบข้างหน้าเพื่อตัดผ่านเบลเยียมและเชื่อมต่อกับแนวมาฌีโน อย่างไรก็ตาม, แนวป้องกันฝรั่งเศสมีจุดที่เปราะบางอยู่ใกล้กับป่าอาร์แดน ด้วยความเชื่อของฝรั่งเศสว่าบริเวณนั้นเป็นพื้นที่ขรุขระ เป็นเส้นทางของการรุกรานของกองทัพเยอรมันที่ไม่น่าจะเป็นไปได้ ถ้าบุกเข้ามาจริงก็จะทำให้เกิดความล่าช้าที่จะช่วยให้เวลาแก่ฝรั่งเศสเพื่อเตรียมกองกำลังสำรองและตอบโต้กลับ กองทัพเยอรมัน ได้กำหนดแผนใหม่ตั้งแต่สงครามโลกครั้งที่หนึ่ง-กลายเป็นความตระหนักถึงและใช้ประโยชน์จากจุดอ่อนในแนวป้องกันฝรั่งเศส การรุกอย่างรวดเร็วผ่านป่าและก้าวข้ามแม่น้ำมิวส์เข้าตีโอบล้อมส่วนใหญ่ของกองทัพฝ่ายสัมพันธมิตร ส่งผลให้กองกำลังขนาดใหญ่ได้เริ่มต้นด้วยการอพยพที่ดันเคิร์ก ทิ้งเหลือเพียงกองกำลังทางใต้ที่ไม่สามารถต้านทานได้อย่างมีประสิทธิภาพต่อการรุกรานฝรั่งเศสของเยอรมัน
แนวป้องกันนี้นับเป็นคำอุปมาเปรียบเทียบสำหรับความพยายามที่แสนราคาแพงซึ่งก่อให้เกิดความผิดพลาดในการรักษาความปลอดภัย